Skaduwees maak die oulikste prentjies!(Foto: Shadowology – the art of Vincent Bal/Facebook) Die Belgiese illustreerder en filmmaker Vincent Bal sien die speelse moontlikhede raak van skaduwees van alledaagse voorwerpe. Hy gebruik ŉ bril, ŉ geskilde naartjie, ‘n appelstronkie, ŉ vurk, ŉ verdroogde blaar, ŉ skêr, en talle ander voorwerpe wat hy by die huis kan kry. Sy eenvoudige pensketse word dan omskep in ware kunswerke. Sy slim tekeninge is deel van ŉ “Shadowology”-projek en mens kan nie help om te glimlag vir sy kreatiewe denke nie. “Ek weet nie waar my inspirasie vandaan kom nie,” sê Vincent. “Ek dink dis om sommer net mense dop te hou, om vir mense in die straat te kyk. En ek sien mense oor die wêreld heen lag vir dieselfde lawwe goed. Ons is uiteindelik nie só verskillend van mekaar nie. Mense hou almal van lawwe goed.” Hier is nog ‘n paar van sy tekeninge: Só maak mens: Volg Vincent op Facebook: https://www.facebook.com/doodleballs Op Instagram: https://www.instagram.com/vincent_bal/